CELEX: 32020D1115
Language: ro
Date: 2020-07-24 00:00:00
Title: Decizia (UE) 2020/1115 a Consiliului din 24 iulie 2020 privind poziția care urmează să fie adoptată în numele Uniunii în cadrul Comitetului mixt constituit prin Acordul dintre Comunitatea Europeană, pe de o parte, și Guvernul Danemarcei și guvernul local al insulelor Feroe, pe de altă parte, cu privire la adoptarea modificărilor la protocoalele 1 și 4 la acord

29.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 244/16
               
            
         DECIZIA (UE) 2020/1115 A CONSILIULUI
         din 24 iulie 2020
         privind poziția care urmează să fie adoptată în numele Uniunii în cadrul Comitetului mixt constituit prin Acordul dintre Comunitatea Europeană, pe de o parte, și Guvernul Danemarcei și guvernul local al insulelor Feroe, pe de altă parte, cu privire la adoptarea modificărilor la protocoalele 1 și 4 la acord
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul dintre Comunitatea Europeană, pe de o parte, și Guvernul Danemarcei și guvernul local al Insulelor Feroe, pe de altă parte (denumit în continuare „acordul”), a fost încheiat de Comunitatea Europeană prin Decizia 97/126/CE a Consiliului (1) și a intrat în vigoare la 1 ianuarie 1997.
                  
               
                     (2)
                  
                  
                     În temeiul articolului 34 din acord, Comitetul mixt constituit în temeiul articolului 31 din acord (denumit în continuare „Comitetul mixt”) poate modifica dispozițiile protocoalelor la acord.
                  
               
                     (3)
                  
                  
                     În urma negocierilor, Uniunea și guvernul local al Insulelor Feroe au convenit să modifice anumite dispoziții ale protocoalelor la acord și anume protocolul 1 privind regimul tarifar și dispozițiile aplicabile anumitor tipuri de pești și de produse pescărești puse în liberă circulație în Comunitate sau importate în Insulele Feroe și protocolul 4 privind dispozițiile speciale aplicabile importurilor de anumite produse agricole, altele decât cele enumerate în protocolul 1. Modificările respective vizează extinderea sferei accesului pe piață, în cazul anumitor produse, al ambelor părți.
                  
               
                     (4)
                  
                  
                     Comitetul mixt urmează să adopte o decizie privind modificările la protocoalele 1 și 4.
                  
               
                     (5)
                  
                  
                     Ar trebui să se stabilească poziția care urmează să fie adoptată în numele Uniunii în cadrul Comitetului mixt, în ceea ce privește adoptarea modificărilor la protocoalele 1 și 4, deoarece decizia de modificare a protocoalelor respective va avea caracter obligatoriu pentru Uniune,
                  
               ADOPTĂ PREZENTA DECIZIE:
         
            Articol unic
            Poziția care urmează să fie adoptată în numele Uniunii în cadrul Comitetului mixt în ceea ce privește modificările la protocoalele 1 și 4 la Acordul dintre Comunitatea Europeană, pe de o parte, și Guvernul Danemarcei și guvernul local al Insulelor Feroe, pe de altă parte, se bazează pe proiectul de decizie a Comitetului mixt (2).
         
         
            Adoptată la Bruxelles, 24 iulie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Decizia 97/126/CE a Consiliului din 6 decembrie 1996 privind încheierea Acordului dintre Comunitatea Europeană, pe de o parte, și Guvernul Danemarcei și Guvernul local al Insulelor Feroe, pe de altă parte (JO L 53, 22.2.1997, p. 1).
         
            (2)  A se vedea documentul ST 9385/20 pe http://register.consilium.europa.eu